
****

**ΕΛΛΗΝΙΚΗ ΔΗΜΟΚΡΑΤΙΑ Κυπαρισσία, 27-08-2024**

**ΠΕΡΙΦΕΡΕΙΑ ΠΕΟΛΟΠΟΝΝΗΣΟΥ Αριθ.Πρωτ: 11430**

**ΔΗΜΟΣ ΤΡΙΦΥΛΙΑΣ**

**ΔΙΑΚΗΡΥΞΗ ΔΗΜΟΠΡΑΣΙΑΣ ΓΙΑ ΤΗΝ  ΕΚΜΙΣΘΩΣΗ ΔΗΜΟΤΙΚΟΥ ΧΩΡΟΥ**

**ΓΙΑ ΤΗΝ ΕΓΚΑΤΑΣΤΑΣΗ & ΛΕΙΤΟΥΡΓΙΑ ΛΟΥΝΑ ΠΑΡΚ**

**στην Δ.Κ. Κυπαρισσίας (Οικοδομικό Τετράγωνο 111, Πολεοδομική Ενότητα ΠΕ3)**

**Ο ΔΗΜΑΡΧΟΣ ΤΡΙΦΥΛΙΑΣ**

Έχοντας υπόψη:

α) το Π.Δ. 270/81, (ΦΕΚ Α' 77/30-3-81),

β) το Δ.Κ.Κ. (Ν.3463/06),

γ) τις διατάξεις του άρθρου 116 και 196 του Ν.4555/2018 (ΦΕΚ 133/Α΄/19-07-2018 Πρόγραμμα – ΚΛΕΙΣΘΕΝΗΣ Ι).

δ) τις διατάξεις των άρθρων 65 (παρ.1), 72 (παρ. 1 εδάφ. ε),84 (παρ. 1 περ. στ΄) του Ν. 3852/2010 (Φ.Ε.Κ. 87/Α΄/07-06-201΄΄Νέα Αρχιτεκτονική της Διοίκησης και της Αποκεντρωμένης Διοίκησης Πρόγραμμα Καλλικράτης

ε) την αριθ. 126/2024 (ΑΔΑ: 6ΥΧΕΩΗΕ-0ΟΣ) Απόφαση Δημοτικού Συμβουλίου Τριφυλίας, με την οποία εγκρίνεται η διενέργεια δημοπρασίας για την εκμίσθωση χώρου του Δήμου (οικοδομικό τετράγωνο 111 Πολεοδομικής Ενότητας ΠΕ3) στην Δ.Κ. Κυπαρισσίας,

στ)την αριθ. 271/2024 (ΑΔΑ: Ψ4ΘΨΩΗΕ-Α6Ξ) Απόφαση της Δημοτικής Επιτροπής Δήμου Τριφυλίας με την οποία καθορίστηκαν οι όροι διεξαγωγής της δημοπρασίας,

**ΠΡΟΚΗΡΥΣΣΕΙ**

Δημοπρασία πλειοδοτική, φανερή και προφορική για την εκμίσθωση του δημοτικού χώρου που περιγράφεται παρακάτω και καλούμε τους ενδιαφερόμενους να εκδηλώσουν ενδιαφέρον.

Εκτίθεται σε φανερή πλειοδοτική και προφορική δημοπρασία η ενοικίαση του χώρου του Οικοδομικού τετραγώνου 111 Πολεοδομικής Ενότητας ΠΕ3 της Δ.Κ. Κυπαρισσίας, **εκτάσεως 2.500 τ.μ.,**  όπως εμφανίζεται στο συνημμένο τοπογραφικό απόσπασμα, το οποίο αποτελεί αναπόσπαστο μέρος της παρούσης, για το χρονικό διάστημα από 12/9/2024 έως και 18/9/2024.

Η έναρξης λειτουργίας του Λούνα Παρκ θα ξεκινήσει μετά την χορήγηση άδειας λειτουργίας.

**Η Δημοπρασία θα διενεργηθεί** στο Δημοτικό Κατάστημα Κυπαρισσίας και στην αίθουσα του Δημοτικού Συμβουλίου, **την 5η Σεπτεμβρίου 2024, ημέρα Πέμπτη και ώρα 12:00 π.μ.,** ενώπιον της αρμόδιας Επιτροπής Δημοπρασιών για τη μίσθωση ακινήτων.

Όριο εκκίνησης του διαγωνισμού ορίζεται το ποσό των εννέα χιλιάδων ευρώ (9.000,00€). Ελάχιστο όριο αντιπροσφοράς σε περίπτωση ανταγωνισμού μεταξύ των ενδιαφερομένων ορίζεται το ποσό των 100,00 €, ήτοι **συνολικό ποσό πρώτης προσφοράς εννέα χιλιάδες εκατό ευρώ (9.100,00€)**.

**Ο επιθυμών να συμμετάσχει στον διαγωνισμό υποχρεούται να προσκομίσει στην Επιτροπή και πριν της ενάρξεως της δημοπρασίας :**

1. Αντίγραφο της αστυνομικής ταυτότητας ή του διαβατηρίου του ΣΥΜΜΕΤΕΧΟΝΤΟΣ και του ΕΓΓΥΗΤΗ του, καθώς και αντίγραφο της άδειας παραμονής για αλλοδαπούς εκτός χωρών της Ε.Ε. ή άδεια παραμονής αν έχουν ιθαγένεια κράτους- μέλους
2. Τα κατά περίπτωση δικαιολογητικά και έγγραφα σύστασης, νομιμοποίησης και εκπροσώπησής (καταστατικό, ΦΕΚ κλπ), καθώς και απόφαση του αρμόδιου καταστατικού οργάνου που θα περιέχει τα στοιχεία του νόμιμου εκπροσώπου που θα εξουσιοδοτείται να λάβει μέρος στη διαδικασία δημοπράτησης και να υπογράφει δεσμευτικός όλα τα απαιτούμενα έγγραφα (σε περίπτωση νομικών προσώπων)
3. Αξιόχρεο κατά την κρίση της Επιτροπής εγγυητή (θα πρέπει να προσκομιστεί φορολογική και δημοτική ενημερότητα του εγγυητή), ο οποίος υποχρεούται να παραστεί την ώρα της δημοπρασίας και να υπογράψει τα πρακτικά της δημοπρασίας, καθιστάμενος αλληλέγγυος και εξ ολοκλήρου υπεύθυνος μετ’ αυτού διά την εκπλήρωση των όρων της συμβάσεως, παραιτούμενος των ευεργετημάτων της διαιρέσεως και διζήσεως.
4. Βεβαίωση έναρξης επαγγέλματος - δραστηριότητας, από την αρμόδια Δ.Ο.Υ. (μέσω του πληροφοριακού συστήματος της Γ.Γ. Πληροφοριακών συστημάτων), για υπηρεσίες ΛΟΥΝΑ ΠΑΡΚ, ψυχαγωγικά θεάματα
5. Βεβαίωση λειτουργίας ταμειακής μηχανής (μέσω του πληροφοριακού συστήματος της Γ.Γ. Πληροφοριακών συστημάτων)
6. Βεβαίωση από την Ταμειακή Υπηρεσία του Δήμου Τριφυλίας, περί μη οφειλής προς το Δήμο, του ΣΥΜΜΕΤΕΧΟΝΤΟΣ (φυσικού ή νομικού προσώπου) και του ΕΓΓΥΗΤΗ του (Δημοτική Ενημερότητα)
7. Βεβαίωση της αρμόδιας Δημόσιας Οικονομικής Υπηρεσίας για χρέη προς το Δημόσιο, του ΣΥΜΜΕΤΕΧΟΝΤΟΣ (φυσικού ή νομικού προσώπου) και του ΕΓΓΥΗΤΗ του (Φορολογική Ενημερότητα)
8. Ασφαλιστική ενημερότητα, τόσο για τον συμμετέχοντα όσο και για τους εργαζόμενους στην επιχείρηση
9. Απόσπασμα ποινικού μητρώου γενικής χρήσης, έκδοσης του τελευταίου τριμήνου, του ΣΥΜΜΕΤΕΧΟΝΤΟΣ και του ΕΓΓΥΗΤΗ του
10. Πιστοποιητικό Εισαγγελικής Αρχής, πρόσφατης έκδοσης, από το οποίο να προκύπτει ότι δεν διώκεται ως φυγόποινος ή φυγόδικος
11. Εγγυητική επιστολή αναγνωρισμένης τράπεζας ή του Ταμείου Παρακαταθηκών και Δανείων, ίση με το 1/10 του συνολικού ποσού της πρώτης προσφοράς, ήτοι: 910,00€
12. Πιστοποιητικό καταλληλότητας από διαπιστευμένο φορέα ή από πιστοποιημένους επιθεωρητές, σε ισχύ, για κάθε ένα από τα μηχανήματα (παίγνια) που θα εγκατασταθούν στο χώρο του Λούνα Πάρκ, με το οποίο πιστοποιείται η συμμόρφωση των παιχνιδιών με τις βασικές απαιτήσεις ασφαλείας / προδιαγραφές που τίθενται σύμφωνα με τα Διεθνή, Ευρωπαϊκά κι Ελληνικά πρότυπα, που ορίζουν τις ελάχιστες αναγκαίες απαιτήσεις κατά το σχεδιασμό, την κατασκευή, τη συναρμολόγηση και τη λειτουργία των εν λόγω μηχανημάτων (παιγνίων)
13. Ασφαλιστήριο που θα καλύπτει αποζημίωση ατυχήματος, έναντι τρίτων, για κάθε ένα εκ των μηχανημάτων (παιγνίων) που θα εγκατασταθούν στο χώρο και στο οποίο θα αναγράφονται υποχρεωτικά τα στοιχεία του μηχανήματος (παιγνίου) που έχει ασφαλισθεί
14. Να διαθέτει το Λούνα Παρκ Τεχνικό Ασφαλείας
15. Υπεύθυνη δήλωση που να αναφέρει ότι έλαβε γνώση των όρων της παρούσας διακήρυξης και της σχετική νομοθεσία και τους αποδέχεται πλήρως κι ανεπιφύλακτα, καθώς και ότι διαθέτει τον απαιτούμενο υλικοτεχνικό εξοπλισμό για την άσκηση της δραστηριότητας και τα απαιτούμενα προσόντα για τη χορήγηση άδειας εγκατάστασης και λειτουργίας του Λούνα Παρκ.

Εάν κάποιος πλειοδότης επιθυμεί να πλειοδοτήσει για λογαριασμό άλλου, οφείλει να δηλώσει τούτο πριν της ενάρξεως του διαγωνισμού,παρουσιάζων και προς τούτο νόμιμο πληρεξούσιο έγγραφο, άλλως θεωρείται ως μετάσχων δια ιδίου αυτού λογαριασμού.

Ο τελευταίος πλειοδότης ουδέν δικαίωμα αποκτά προς αποζημίωση εκ της μη εγκρίσεως των πρακτικών της δημοπρασίας υπό του αρμοδίου οργάνου ή της διοικητικής αρχής. Ο τελευταίος πλειοδότης υποχρεούται εντός 10 ημερών από της κοινοποιήσεως, ενεργούμενης επί αποδεικτικού παραλαβής, της αποφάσεως της διοικητικής αρχής ή εγκρίσεως του αποτελέσματος της δημοπρασίας, να προσέλθει για την υπογραφή της συμβάσεως και την προσκόμιση εγγυητικής επιστολής αναγνωρισμένης τράπεζας ή του Ταμείου Παρακαταθηκών και Δανείων ποσού ίσου με το 10% του επιτευχθέντος μισθώματος και να καταβάλλει ολόκληρο το τίμημα, προ της υπογραφής του συμφωνητικού, άλλως η κατατεθείσα εγγύησης καταπίπτει υπέρ του Δήμου, άνευ δικαστικής παρεμβάσεως, ενεργείται αναπλειστηριασμός εις βάρος τούτου και του εγγυητή του, συνεχόμενων αμφοτέρων δια την εις ελλάτον διαφορά του αποτελέσματος της δημοπρασίας από της προηγούμενης τούτης.

Ο μισθωτής υποχρεούται να διατηρεί την κατοχή του μισθίου, τα υπέρ δουλείας, τα όρια αυτού και εν γένει το μίσθιο, εις καλή κατάσταση, να συμμορφώνεται με τις υποδείξεις του Δήμου, να τηρεί τους ισχύοντες κανονισμούς υγιεινής και την νομοθεσία που ισχύει κάθε φορά, διαφορετικά ευθύνεται σε αποζημίωση.

Ο Δήμος δεν ευθύνεται έναντι του μισθωτή για την κατάσταση που ευρίσκεται το μίσθιο της οποίας τεκμαίρεται ότι έχει λάβει γνώση και συνεπώς δεν υποχρεούται στην επιστροφή ή μείωση του μισθώματος ‘η λύση της μισθώσεως.

Σιωπηρή αναμίσθωση ή παράταση του χρόνου ως και υπεκμίσθωση του μισθίου απαγορεύεται απολύτως από τον μισθωτή.

Οποιαδήποτε βλάβη ή ζημιά του χώρου θα αποκατασταθεί αμέσως με ίδιες δαπάνες και φροντίδες του ενοικιαστού.

Η ηλεκτροδότηση της λειτουργίας του ΛΟΥΝΑ ΠΑΡΚ θα γίνει από τις ηλεκτρολογικές εγκαταστάσεις του Δήμου Τριφυλίας που ευρίσκονται εντός του οικοπέδου, με τον όρο ότι το αντίτιμο του καταναλωθέντος ρεύματος θα καταβληθεί στον Δήμο με το πέρας λειτουργίας της εγκατάστασης.

Η δημοπρασία δύναται να επαναληφθεί εάν προκύψουν λόγοι που αναφέρονται στις διατάξεις του άρθρου 6 του Π.Δ 270/1981.

Οφειλέτες του Δήμου δεν γίνονται δεκτοί ούτε ως εγγυητές.

Ο ενοικιαστής, για την λειτουργία του Λούνα Παρκ έχει υποχρέωση για την εξασφάλιση σχετικής άδειας από τις αρμόδιες αρχές. Ο Δήμος ουδεμία υποχρέωση – ευθύνη έχει έναντι του μισθωτού για την μη χορήγηση σχετικής αδείας. Η έκδοση αδείας λειτουργίας είναι αποκλειστική ευθύνη του πλειοδότη – μισθωτή. Η έκδοση αδείας λειτουργίας δεν έχει ουδεμία σχέση με την καταβολή του μισθώματος.

**Απαγορεύεται ρητά η λειτουργία του Λούνα Παρκ πριν τη διενέργεια των απαιτούμενων ελέγχων και τη χορήγηση άδειας λειτουργίας.**

Τα έξοδα της δημοπρασίας εν γένει της παρούσας διακηρύξεως κ.λ.π. νόμιμες κρατήσεις βαρύνουν εξ ολοκλήρου τον τελευταίο πλειοδότη.

Κατά τα λοιπά ως προς την διεξαγωγή της δημοπρασίας τις τυχόν επαναλήψεις αυτής ισχύουν οι διατάξεις του 270/1981 Π.Δ.

Η διακήρυξη θα δημοσιευτεί με επιμέλεια του Δημάρχου τουλάχιστον δέκα ημέρες πριν την διενέργεια της δημοπρασίας με τοιχοκόλλησή της στον πίνακα ανακοινώσεων του Δήμου, καθώς και θα αναρτηθεί στην ιστοσελίδα [www.dimostrifylias.gr](http://www.dimostrifylias.gr) του Δήμου Τριφυλίας.

Οι ενδιαφερόμενοι που επιθυμούν να συμμετάσχουν στη δημοπρασία μπορούν να λαμβάνουν περισσότερες πληροφορίες καθώς και αντίγραφο της παρούσας, από το Δημοτικό Μέγαρο στην Δ.Κ. Κυπαρισσίας, τις εργάσιμες ημέρες και ώρες,  Διεύθυνση: Δημαρχείου 2, Τηλέφωνο: 2761360734 **(κ. Χρονόπουλο Ιωάννη).**

**Ο ΔΗΜΑΡΧΟΣ ΤΡΙΦΥΛΙΑΣ**

**ΛΕΒΕΝΤΑΚΗΣ ΓΕΩΡΓΙΟΣ**